ddrg/super_eurlex huggingface dataset:
99/634/CE: Komission päätös, tehty 9 päivänä syyskuuta 1999, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn komission päätöksen 94/652/EY muuttamisesta (tiedoksiannettu numerolla K(1999) 2705) (ETA:n kannalta merkityksellinen teksti)



Virallinen lehti nro L 249 , 22/09/1999 s. 0032 - 0034



KOMISSION PÄÄTÖS, tehty 9 päivänä syyskuuta 1999, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn komission päätöksen 94/652/EY muuttamisesta (tiedoksiannettu numerolla K(1999) 2705) (ETA:n kannalta merkityksellinen teksti) (1999/634/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY(1) ja erityisesti sen 3 artiklan, sekä katsoo, että 1) komission päätöksessä 94/458/EY(2) määritellään säännöt yhteistyön hallinnollisesta johdosta elintarvikkeita koskevien kysymysten tieteellisessä tutkimisessa, 2) komission päätöksessä 94/652/EY(3) vahvistetaan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvä tehtäväluettelo ja kyseisten tehtävien jako; direktiivin 93/5/ETY 3 artiklassa säädetään, että tehtäväluettelo ja tehtävänjako on päivitettävä vähintään puolivuosittain, 3) tehtäväluettelo olisi laadittava ja pidettävä ottaen huomioon kansanterveyden suojelun tarve yhteisössä ja yhteisön elintarvikealan lainsäädännön vaatimukset, 4) tehtävät olisi jaettava jäsenvaltioissa ja erityisesti tieteelliseen yhteistyöhön osallistuvissa tutkimuslaitoksissa käytettävissä olevan tieteellisen asiantuntemuksen ja käytettävissä olevien voimavarojen mukaisesti, ja 5) tässä päätöksessä määrätyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä syyskuuta 1999. Komission puolesta Karel VAN MIERT Komission jäsen (1) EYVL L 52, 4.3.1993, s. 18. (2) EYVL L 189, 23.7.1994, s. 84. (3) EYVL L 253, 29.9.1994, s. 29. LIITE Luettelo tehtävistä, jotka jäsenvaltioiden on suoritettava elintarvikkeita koskevien kysymysten tieteellisessä tutkimisessa toteutettavassa yhteistyössä >TAULUKON PAIKKA>
1999/630/EY, EHTY, Euratom: Neuvoston päätös, tehty 13 päivänä syyskuuta 1999, Euroopan unionin neuvoston varapääsihteerin nimittämisestä



Virallinen lehti nro L 248 , 21/09/1999 s. 0034 - 0034



NEUVOSTON PÄÄTÖS, tehty 13 päivänä syyskuuta 1999, Euroopan unionin neuvoston varapääsihteerin nimittämisestä (1999/630/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 2 kohdan, ottaa huomioon Euroopan atomienergiayhteisön perustamissopimuksen ja erityisesti sen 121 artiklan 2 kohdan, sekä katsoo seuraavaa: Olisi nimitettävä Euroopan unionin neuvoston varapääsihteeri, ON TEHNYT TÄMÄN PÄÄTÖKSEN: 1 artikla Pierre De Boissieu nimitetään Euroopan unionin neuvoston varapääsihteeriksi viiden vuoden pituiseksi toimikaudeksi 18 päivästä lokakuuta 1999 alkaen. 2 artikla Neuvoston puheenjohtaja huolehtii tämän päätöksen ilmoittamisesta Pierre De Boissieulle. Päätös julkaistaan Euroopan yhteisöjen virallisessa lehdessä. Tehty Brysselissä 13 päivänä syyskuuta 1999. Neuvoston puolesta T. HALONEN Puheenjohtaja
1999/629/EY, EHTY, Euratom: Neuvoston päätös, tehty 13 päivänä syyskuuta 1999, yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin nimittämisestä



Virallinen lehti nro L 248 , 21/09/1999 s. 0033 - 0033



NEUVOSTON PÄÄTÖS, tehty 13 päivänä syyskuuta 1999, yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin nimittämisestä (1999/629/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 2 kohdan, ottaa huomioon Euroopan atomienergiayhteisön perustamissopimuksen ja erityisesti sen 121 artiklan 2 kohdan, ottaa huomioon Euroopan unionin neuvoston pääsihteerin Jürgen Trumpfin toimikauden jatkamisesta 29 päivänä heinäkuuta 1999 tehdyn neuvoston päätöksen 1999/543/EY, EHTY, Euratom(1), ottaa huomioon Jürgen Trumpfin suostumuksen olla jatkamatta toimikauttaan 17 päivän lokakuuta 1999 jälkeen, sekä katsoo seuraavaa: Olisi nimitettävä uusi yhteisen ulko- ja turvallisuuspolitiikan korkeana edustajana toimiva Euroopan unionin neuvoston pääsihteeri, ON TEHNYT TÄMÄN PÄÄTÖKSEN: 1 artikla Nimitetään Javier Solana Madariaga yhteisen ulko- ja turvallisuuspolitiikan korkeana edustajana toimivaksi Euroopan unionin neuvoston pääsihteeriksi viiden vuoden pituiseksi toimikaudeksi 18 päivästä lokakuuta 1999 alkaen. 2 artikla Muutetaan päätös 1999/543/EY, EHTY, Euratom niiltä osin kuin se on ristiriidassa tämän päätöksen kanssa. 3 artikla Neuvoston puheenjohtaja huolehtii tämän päätöksen ilmoittamisesta Javier Solana Madariagalle ja Jürgen Trumpfille. Päätös julkaistaan Euroopan yhteisöjen virallisessa lehdessä. Tehty Brysselissä 13 päivänä syyskuuta 1999. Neuvoston puolesta T. HALONEN Puheenjohtaja (1) EYVL L 209, 7.8.1999, s. 28.
99/623/CE: Komission päätös, tehty 10 päivänä syyskuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta (tiedoksiannettu numerolla K(1999) 2902) (ETA:n kannalta merkityksellinen teksti) (Ainoastaan kreikankielinen teksti on todistusvoimainen)



Virallinen lehti nro L 245 , 17/09/1999 s. 0052 - 0052



KOMISSION PÄÄTÖS, tehty 10 päivänä syyskuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta (tiedoksiannettu numerolla K(1999) 2902) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (1999/623/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo, että 1) lampaan bluetongue-taudin puhjettua Kaakkois-Kreikan tietyillä saarilla komissio teki päätöksen 1999/293/EY(3) alueella toteutettavista suojatoimenpiteistä, 2) elokuussa 1999 Evroksen ja Rodopen nomoksissa suoritetun serologisen tutkimuksen tulokset osoittavat, että lampaan bluetongue-taudin aiheuttava virus on levinnyt Kreikan tälle alueelle, 3) ekologisten esteiden puuttumisen vuoksi tartunnanlevittäjät voivat siirtyä aktiivisesti tai kulkeutua tuulen mukana pitkien matkojen päähän, 4) tartunnalle alttiisiin lajeihin kuuluvien eläinten siirtoja olisi rajoitettava, jotta tauti ei pääsisi leviämään virusta kantavien eläinten välityksellä, 5) päätös 1999/293/EY olisi muutettava siten, että siihen sisällytetään Evroksen, Rodopen ja Ksanthin nomokset, ja 6) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/293/EY 1 artiklan ensimmäisessä ja toisessa kohdassa ilmaisu "Dodekanesian ja Samoksen nomosten" ilmaisulla "Dodekanesian, Samoksen, Evroksen, Rodopen ja Ksanthin nomosten". 2 artikla Tämä päätös on osoitettu Helleenien tasavallalle. Tehty Brysselissä 10 päivänä syyskuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 114, 1.5.1999, s. 55.
1999/625/EY: Neuvoston päätös, tehty 13 päivänä syyskuuta 1999, alueiden komitean kahdeksan jäsenen nimeämisestä



Virallinen lehti nro L 247 , 18/09/1999 s. 0026 - 0026



NEUVOSTON PÄÄTÖS, tehty 13 päivänä syyskuuta 1999, alueiden komitean kahdeksan jäsenen nimeämisestä (1999/625/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut neljä varsinaisen jäsenen ja neljä varajäsenen paikkaa varsinaisten jäsenten Marian Louppen-Laurantin, Pieter Loosin, Alexander B. Sakkersin ja Jan Lagrandin sekä varajäsenten Jacobus Walsman, Hendrick van der Gootin, Nicolaas Gerzeen ja Doede H. Kokin erottua, mikä on annettu neuvostolle tiedoksi 28 päivänä toukokuuta 1999, 23 päivänä heinäkuuta 1999, 10 päivänä elokuuta 1999, 19 päivänä elokuuta 1999 ja 6 päivänä syyskuuta 1999, ja ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimetään a) alueiden komitean varsinaisiksi jäseniksi: J.H.J. Verburg Jan P.J. Lagrandin tilalle, H.J.M Kemperman Marian Louppen-Laurantin tilalle, H. Dijksma Pieter Loosin tilalle, G. van Klaveren Alexander B. Sakkersin tilalle, b) alueiden komitean varajäseniksi C.W. Jacobs Nicolaas Gerzeen tilalle, Alexander B. Sakkers Jacobus Walsman tilalle, D.C. Dekker Hendrick van der Gootin tilalle, N. Kallen-Morren Doede H. Kokin tilalle näiden jäljellä oleviksi toimikausiksi eli 25 päivään tammikuuta 2002 saakka. Tehty Brysselissä 13 päivänä syyskuuta 1999. Neuvoston puolesta T. HALONEN Puheenjohtaja (1) EYVL L 28, 4.2.1998, s. 19.
99/601/CE: Komission päätös, tehty 1 päivänä syyskuuta 1999, päätöksen 1999/551/EY muuttamisesta dioksiinin saastuttamia tuotteita koskevien suojatoimenpiteiden uudelleentarkastelun osalta (tiedoksiannettu numerolla K(1999) 2880) (ETA:n kannalta merkityksellinen teksti)



Virallinen lehti nro L 232 , 02/09/1999 s. 0033 - 0033



KOMISSION PÄÄTÖS, tehty 1 päivänä syyskuuta 1999, päätöksen 1999/551/EY muuttamisesta dioksiinin saastuttamia tuotteita koskevien suojatoimenpiteiden uudelleentarkastelun osalta (tiedoksiannettu numerolla K(1999) 2880) (ETA:n kannalta merkityksellinen teksti) (1999/601/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan, sekä katsoo seuraavaa: 1) Eräitä ihmisravinnoksi tai eläinten rehuksi tarkoitettuja dioksiinin saastuttamia eläinperäisiä tuotteita koskevista suojatoimenpiteistä tehdyn päätöksen 1999/449/EY muuttamisesta 6 päivänä elokuuta 1999 tehdyn komission päätöksen 1999/551/EY(4) 2 artiklassa säädetään, että päätöstä 1999/551/EY on tarkasteltava uudelleen ennen 31 päivää elokuuta 1999 erityisesti Belgian viranomaisten toimittamien tietojen perusteella. Belgian viranomaiset ovat ilmoittaneet komissiolle, että asiaa koskevia tietoja ollaan parhaillaan valmistelemassa eivätkä ne ole vielä saatavilla. Tämän vuoksi päätöksen 1999/551/EY uudelleentarkastelulle on aiheellista asettaa uusi päivämäärä. 2) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/551/EY 2 artiklan ensimmäisessä kohdassa oleva ilmaisu "ennen 31 päivää elokuuta 1999" ilmaisulla "niin pian kuin mahdollista ja joka tapauksessa viimeistään 30. syyskuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 1 päivänä syyskuuta 1999. Komission puolesta Franz FISCHLER Komission jäsen (1) EYVL L 395, 30.12.1989, s. 13. (2) EYVL L 62, 15.3.1993, s. 49. (3) EYVL L 224, 18.8.1990, s. 20. (4) EYVL L 209, 7.8.1999, s. 42.
1999/699/EY: Komission päätös, tehty 13 päivänä lokakuuta 1999, Tanskassa käytettävien sianruhojen luokitusmenetelmien hyväksymisestä tehdyn päätöksen 92/469/ETY muuttamisesta (tiedoksiannettu numerolla K(1999) 3279) (Ainoastaan tanskankielinen teksti on todistusvoimainen)



Virallinen lehti nro L 276 , 27/10/1999 s. 0012 - 0013



KOMISSION PÄÄTÖS, tehty 13 päivänä lokakuuta 1999, Tanskassa käytettävien sianruhojen luokitusmenetelmien hyväksymisestä tehdyn päätöksen 92/469/ETY muuttamisesta (tiedoksiannettu numerolla K(1999) 3279) (Ainoastaan tanskankielinen teksti on todistusvoimainen) (1999/699/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitteluasteikosta 13 päivänä marraskuuta 1984 annetun neuvoston asetuksen (ETY) N:o 3220/84(1), sellaisena kuin se on viimeksi muutettuna asetuksella (EY) N:o 3513/93(2), ja erityisesti sen 5 artiklan 2 kohdan, sekä katsoo, että 1) komissio on hyväksynyt päätöksellä 92/469/ETY(3), sellaisena kuin se on viimeksi muutettuna päätöksellä 98/283/EY(4), Tanskassa käytettävät sianruhojen erilaiset luokitusmenetelmät, 2) Tanskan hallitus on pyytänyt komissiota hyväksymään nahattomien ruhojen vähärasvaisen lihaosuuden laskemiseksi tarkoitettujen uusien kaavojen käytön nykyisten "KC" ja "FOM/MK" luokitusmenetelmien osalta; yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85(5), sellaisena kuin se on muutettuna asetuksella (EY) N:o 3127/94(6), 3 artiklassa vaaditut tiedot on annettu; pyyntöä arvioitaessa on käynyt ilmi, että mainitut kaavat täyttävät hyväksymisedellytykset, 3) päätös 92/469/ETY olisi muutettava vastaavasti, ja 4) tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 92/469/ETY seuraavasti: 1) Korvataan 2 artikla seuraavasti: " 2 artikla Poiketen siitä, mitä asetuksen (ETY) N:o 3220/84 2 artiklassa säädetään vakiotarjontamuodosta, sianruhoista voidaan poistaa nahka ennen punnitusta ja luokitusta, jolloin eturaajat leikataan juuri os carpi accessoriumin yläpuolelta ja takasorkat juuri calcaneumin alapuolelta. Ruhot, joista on poistettu nahka, on luokiteltava 'KC'-mittarilla tai 'FOM/MK'-mittarilla käyttäen liitteen 1 ja 2 osassa olevia erityisiä kaavoja. Näiden ruhojen lämminpaino (ilman kylkirasvaa, munuaisia ja palleaa) lasketaan seuraavan kaavan mukaan: ruhon lämminpaino 5,83 + 1,037 × nahattoman ruhon paino." 2) Muutetaan liitteen 1 osa seuraavasti: Korvataan 3 b kohdan kaava seuraavasti: ">VIITTAUS KAAVIOON>". 3) Muutetaan liitteen 2 osa seuraavasti: Korvataan 3 b kohdan kaava seuraavasti: ">VIITTAUS KAAVIOON>". 2 artikla Tämä päätös on osoitettu Tanskan kuningaskunnalle. Tehty Brysselissä 13 päivänä lokakuuta 1999. Komission puolesta Franz FISCHLER Komission jäsen (1) EYVL L 301, 20.11.1984, s. 1. (2) EYVL L 320, 22.12.1993, s. 5. (3) EYVL L 265, 11.9.1992, s. 39. (4) EYVL L 128, 30.4.1998, s. 68. (5) EYVL L 285, 25.10.1985, s. 39. (6) EYVL L 330, 21.12.1994, s. 43.
1999/701/EY: Komission päätös, tehty 14 päivänä lokakuuta 1999, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 2000 (tiedoksiannettu numerolla K(1999) 3329)



Virallinen lehti nro L 276 , 27/10/1999 s. 0016 - 0018



KOMISSION PÄÄTÖS, tehty 14 päivänä lokakuuta 1999, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 2000 (tiedoksiannettu numerolla K(1999) 3329) (1999/701/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 5 kohdan, sekä katsoo seuraavaa: 1) Laadittaessa luetteloa yhteisön rahoitukseen oikeutettujen eläintautien hävittämis- ja valvontaohjelmista vuodelle 2000 sekä kunkin ohjelman rahoitukselle ehdotetusta osuudesta ja määrästä, on otettava huomioon sekä kustakin ohjelmasta yhteisölle aiheutuva etu että saatavilla olevien määrärahojen määrä. 2) Komissio on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta. 3) Tämän päätöksen liitteessä esitetyt rahoituksen määrät ovat ohjeellisia. 4) Yhteisön osallistuminen kunkin ohjelman rahoitukseen määritellään talousarviotilanteen mukaisesti. 5) Tässä päätöksessä esitetyssä luettelossa olevat ohjelmat on hyväksyttävä yksitellen myöhemmin ja niitä on tarvittaessa muutettava tai täydennettävä asianomaiselta jäsenvaltiolta saaduilla lisätiedoilla. 6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tämän päätöksen liitteessä luetellut ohjelmat ovat oikeutettuja yhteisön rahoitukseen vuonna 2000. 2. Yhteisön rahoituksen ehdotettu osuus ja määrä kunkin 1 kohdassa tarkoitetun ohjelman osalta esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1999. Komission puolesta David BYRNE Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. LIITE Ohjelmien luettelo - Yhteisön rahoituksen ehdotettu osuus ja määrä >TAULUKON PAIKKA>
1999/700/EY: Komission päätös, tehty 14 päivänä lokakuuta 1999, päätöksen 97/778/EY muuttamisesta eläinlääkäritarkastuksia varten hyväksyttyjen Saksan rajatarkastusasemien luettelon ajan tasalle saattamiseksi (tiedoksiannettu numerolla K(1999) 3280) (ETA:n kannalta merkityksellinen teksti)



Virallinen lehti nro L 276 , 27/10/1999 s. 0014 - 0015



KOMISSION PÄÄTÖS, tehty 14 päivänä lokakuuta 1999, päätöksen 97/778/EY muuttamisesta eläinlääkäritarkastuksia varten hyväksyttyjen Saksan rajatarkastusasemien luettelon ajan tasalle saattamiseksi (tiedoksiannettu numerolla K(1999) 3280) (ETA:n kannalta merkityksellinen teksti) (1999/700/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/ETY(1) ja erityisesti sen 6 artiklan 2 ja 4 kohdan ja 33 artiklan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna neuvoston direktiivillä 96/43/EY(3), ja erityisesti sen 6 artiklan 4 kohdan, sekä katsoo seuraavaa: 1) Komission päätöksessä 97/778/EY(4), sellaisena kuin se on viimeksi muutettuna päätöksellä 1999/577/EY(5), vahvistetaan kolmansista maista tuotavien eläintuotteiden ja eläinten eläinlääkärintarkastuksia varten hyväksyttyjen rajatarkastusasemien luettelo. 2) Saksan taoimivaltaisen viranomaisen pyynnöstä ja yhteisön tarkastuksen seurauksena luetteloa on muutettava siten, että siihen lisätään yksi rajatarkastusasema. 3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/778/EY liitteessä oleva rajatarkastusasemien luettelo Saksan osalta tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1999. Komission puolesta David BYRNE Komission jäsen (1) EYVL L 24, 30.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 315, 19.11.1997, s. 15. (5) EYVL L 219, 19.8.1999, s. 38. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA País: ALEMANIA/Land: TYSKLAND/Land: DEUTSCHLAND/Χώρα: ΓΕΡΜΑΝΙΑ/Country: GERMANY/Pays: ALLEMAGNE/Paese: GERMANIA/Land: DUITSLAND/País: ALEMANHA/Maa: SAKSA/Land: TYSKLAND >TAULUKON PAIKKA>
1999/702/EY: Komission päätös, tehty 14 päivänä lokakuuta 1999, zoonoosien ehkäisemiseen tarkoitettujen, yhteisön rahoitukseen vuonna 2000 oikeutettujen tarkastusohjelmien luettelosta (tiedoksiannettu numerolla K(1999) 3330)



Virallinen lehti nro L 276 , 27/10/1999 s. 0019 - 0020



KOMISSION PÄÄTÖS, tehty 14 päivänä lokakuuta 1999, zoonoosien ehkäisemiseen tarkoitettujen, yhteisön rahoitukseen vuonna 2000 oikeutettujen tarkastusohjelmien luettelosta (tiedoksiannettu numerolla K(1999) 3330) (1999/702/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 32 artiklan, sekä katsoo seuraavaa: 1) Laadittaessa luettelo zoonoosien ehkäisemiseen tarkoitetuista tarkastusohjelmista, joihin voidaan myöntää yhteisön rahoitusta vuonna 2000, kunkin ohjelman osalta on otettava huomioon sekä kunkin ohjelman hyöty yhteisölle että käytettävissä olevien määrärahojen määrä. 2) Jäsenvaltiot ovat toimittaneet komissiolle kaikki tiedot, joiden perusteella voidaan arvioida hyötyä, joka koituu yhteisölle rahoituksen myöntämisestä ohjelmille vuodeksi 2000. 3) Komissio on tarkastellut kaikkia jäsenvaltioiden toimittamia ohjelmia eläinlääketieteellisestä ja rahoituksellisesta näkökulmasta. 4) Tämän päätöksen liitteessä ilmoitetut määrät ovat suuntaa-antavia. 5) Yhteisön rahoitusosuus määräytyy kunkin ohjelman osalta talousarviotilanteen mukaisesti. 6) Tässä päätöksessä säädetyssä luettelossa olevat ohjelmat on hyväksyttävä erikseen myöhempänä ajankohtana, ja niitä voidaan tarvittaessa muuttaa tai täydentää asianomaisten jäsenvaltioiden toimittamien lisätietojen perusteella. 7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä olevassa luettelossa olevat ohjelmat ovat oikeutettuja yhteisön rahoitukseen vuonna 2000. 2. Kullekin 1 kohdassa tarkoitetulle ohjelmalle annettavan yhteisön rahoituksen ehdotettu osuus ja määrä vahvistetaan liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1999. Komission puolesta David BYRNE Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. LIITE Luettelo ohjelmista - yhteisön rahoituksen ehdotettu osuus ja määrä >TAULUKON PAIKKA>